काजलगाव महखुमा फोरमायथाय आरो सुबुं फोनांजाब मावख'गिरिनि बानजायनाय आरो मावखनिनो सावराय नब्लांआव हादर सिबिनाय सान " फालिदों गेदेमा रुंसारि तरुनराम फुखन नि थैनाय सानखौ लोबबा लाखिनानै । तरुन राम फुखना 22 जानुवारि 1877 आव जोनोम जानानै 28 जुलाई 1939 माइथाइआव रुंसारि जादोंमोन । बिथां आ सासे गोगख्रों दैदेनगिरिमोन इनडियान नेसनेल खंग्रेग दोलोनि । बे मेहेर गोनां दिनखौ फालिनायाव चिरां जिललानि उफ्रा जिलला बेंगिरि , फनिनद्र दास , सहित' बानथा मोनगिरि मुस्रि लखिनाथ ब्रह्म , चिरां जिलला प्रेस क्लबनि आफादगिरि मुस्रि अब्बु बख्खार सिधिग , फोरमाइथाइ आरो चिरां जिललानि सुबुं फोनांजाब मावख'गिरिनि मुस्रि गगन नारजारि जों लोगोसे बे जिललानिनो गोबां खौरांगिरि मोनहा नुजाफैनानै बिथां तरुन राम फुखनानो खुलुमना मान बावदों । चिरां जिलला नि उफ्रा जिलला बेंगिरि , फनिनद्र दास आरो मुस्रि लखिनाथ ब्रह्म मोनहा गावसोरनि बिबुंथि लाखिनाय समाव तरुन राम फुखनानि जिउ जारिमिन , बिथांनि हदर उननाय आरो हदरनि उदांस्रिनि थाखाइ खामानि मावनायनि सायाव सुंद'यै फोरमायलांयो । 
चिरां आव " हादर सिबिथाय सान " फालिदों ।